**ИЗЈАВА ЗА ПРИФАЌАЊЕ НА ПОЛИТИКАТА НА ИНТЕГРИТЕТ**

**НА ОПШТИНА ШТИП**

**Нашата мисија**

Ние вработените во општина Штип, работиме во насока на спроведување на  
визијата за просперитетна, независна, суверена и безбедна Република Македонија.  
Придонесуваме за одржување на правдата и еднаквоста, водејќи се од начелата на  
законитост, стручност, компетентност, сервисна ориентираност, професионална етика,  
непристрасност, објективност, транспарентност, доверливост, одговорност и економично  
работење.

**Нашата цел**

Да изградиме одговорно општеството и создадеме најдобри можни услови за одржлив  
човечки, социјален и економски развој.

Да промовираме кохезија и хармонија во општеството - взаемно почитување, еднаквост  
и грижа за луѓето и општеството во целина.

**Нашите клиенти**

На граѓаните и на другите субјекти им обезбедуваме квалитетни, навремени и ефикасни  
услуги. Кон нив се однесуваме чесно, љубезно, пристојно, со должна почит и разбирање,  
обезбедувајќи фер однос.

Правиме сè за да им помогнеме на нашите клиенти во остварувањето на нивните права  
и интереси, истовремено водејќи грижа за јавниот интерес.

**Нашите колеги**

Ги почитуваме нашите колеги и соработници. Работиме на развој на заеднички  
потенцијал преку постојано стручно усовршување со што ги подобруваме знаењето,  
компетенциите и личните капацитети.

Промовираме добри меѓучовечки односи, работиме тимски, прифаќаме различности по  
каква било основа.

Поттикнуваме соработка и професионален развој преку заемно споделување на  
искуството и наученото.

**Нашите верувања**

Градиме доверба во институциите на системот преку целосна посветеност на нашите  
проекти и обезбедување на врвни услуги за нашите клиенти.

Промените ги прифаќаме како предизвик, верувајќи дека водат кон остварување на  
развојните цели на општеството.

Со нашето однесување и работење, придонесуваме кон создавање на институции кои се  
стремат кон одличност.

Преку учење од сопствените грешки и постапките на други постојано се подобруваме  
во своето работење.

Водени од законските обврски и отворени за нови идеи и достигнувања во работењето, го  
трасираме патот кон стабилен напредок и просперитетно општество.

\_\_.\_\_.\_\_\_\_\_\_ година \_\_\_\_\_\_\_\_\_\_\_\_\_\_\_\_\_\_\_\_\_\_

Име и презиме на административниот службеник